stanford-oval/wikipedia huggingface dataset:
כוח יסודי חמישי
גישות ניסיוניות > גישות אחרות

הניסויים לעיל מחפשים כוח חמישי שהוא, כמו כוח משיכה, בלתי תלוי בהרכב של חפץ, אלא רק במסתו. ניתן לבחון רגישות רבה בכוחות התלויים בהרכב של עצם (ולא רק במסתו) על ידי ניסויים באיזון פיתול שהומצאו על ידי Loránd Eötvös . כוחות כאלה עשויים להיות תלויים, למשל, ביחס של פרוטונים לנייטרונים בגרעין אטומי, ספין גרעיני, או בכמות היחסית של סוגים שונים של אנרגיה קשירה בגרעין (ראו נוסחת המסה האמפירית). ניסויים כאלו בוצעו במגוון טווחים - מקצרים מאוד, דרך קני מידה של מאות מטרים, קני מידה של היקף כדור הארץ, השמש ובממדים של הגלקסיה.
כוח משיכה לא מקומי

מספר חוקרים סבורים שתאוריית הכובד של איינשטיין תצטרך להשתנות, במרחקים גדולים או בתאוצות קטנות. הדבר ישנה את כוח הכובד לכוח לא מקומי. על פי גישה זו, היות שחומר אפל ואנרגיה אפלה אינם מוסברים על ידי המודל הסטנדרטי של פיזיקת החלקיקים ייתכן ויש צורך בשינויים מסוימים בכוח הכובד, הנובעים אולי מהדינמיקה הניוטונית המתוקנת או מהעיקרון ההולוגרפי (אנ'). רעיון זה שונה באופן מהותי מרעיונות קונבנציונליים של כוח חמישי, מכיוון שהכוח המוצע מתחזק ביחס לכוח המשיכה במרחקים ארוכים יותר. רוב הפיזיקאים, עם זאת, סבורים שחומר אפל ואנרגיה אפלה אינם השערת אד הוק, אלא נתמכים על ידי מספר גדול של תצפיות משלימות ומתוארים על ידי מודל פשוט.
ראיות אפשריות

בשנת 2015, אטילה קרשננורקיי מהמכון למחקר גרעיני באקדמיה ההונגרית למדעים בדברצן, הונגריה, ועמיתיו, הציגו את קיומו של בוזון חדש וקל (17 MeV) כבד רק פי 34 מהאלקטרון. במאמץ למצוא פוטון אפל (אנ'), האיץ הצוות ההונגרי פרוטונים לעבר מטרות דקות של ליתיום -7, שיצרו גרעינים של בריליום -8 לא יציבים. אלו התפרקו ופלטו זוגות אלקטרונים ופוזיטרון. דעיכה עודפת נצפתה בזווית פתיחה של 140 מעלות בין ה- e + ל- e - ואנרגיה משולבת של 17 MeV, שהצביעה על כך ששבריר קטן של בריליום -8 ישיל עודף אנרגיה בצורת חלקיק חדש.
הערות שוליים

↑  Wetterich, C. "Quintessence --a fifth force from variation of the fundamental scale" (PDF). Heidelberg University.
↑  http://cds.cern.ch/record/515241/files/0108217.pdf
↑  Cicoli, Michele; Pedro, Francisco G.; Tasinato, Gianmassimo (2012). "Natural Quintessence in String Theory". Journal of Cosmology and Astroparticle Physics. 2012 (7): 044. arXiv:1203.6655. doi:10.1088/1475-7516/2012/07/044.
↑  Fischbach, Ephraim; Sudarsky, Daniel; Szafer, Aaron; Talmadge, Carrick; Aronson, S. H. (6 בינואר 1986). "Reanalysis of the Eötvös experiment". Physical Review Letters. 56 (1): 3–6. Bibcode:1986PhRvL..56....3F. doi:10.1103/PhysRevLett.56.3. PMID 10032514. {{cite journal}}:  (עזרה)
↑  University of Washington Eöt-Wash group, the leading group searching for a fifth force.
1 2  Satellite Energy Exchange (SEE) "Archived copy". אורכב מ-המקור ב-2005-05-07. נבדק ב-2005-05-07. {{cite web}}:  (עזרה), which is set to test for a fifth force in space, where it is possible to achieve greater sensitivity.
↑  Ander, Mark E.;  et al. (27 בפברואר 1989). "Test of Newton's inverse-square law in the Greenland ice cap". Physical Review Letters. 62 (9): 985–988. Bibcode:1989PhRvL..62..985A. doi:10.1103/PhysRevLett.62.985. PMID 10040395. {{cite journal}}:  (עזרה)
↑  Zumberge, Mark A.;  et al. (1990). "The Greenland Gravitational Constant Experiment". Journal of Geophysical Research (Submitted manuscript). 95 (B10): 15483. Bibcode:1990JGR....9515483Z. doi:10.1029/JB095iB10p15483.
↑  Aron, Jacob. (2013) Earth's mantle helps hunt for fifth force of nature
↑  Cicoli, Michele; Pedro, Francisco G.; Tasinato, Gianmassimo (2012). "Astrophysical Tests of Modified Gravity: Constraints from Distance Indicators in the Nearby Universe". The Astrophysical Journal. 779: 39. arXiv:1204.6044. doi:10.1088/0004-637X/779/1/39.
↑  Jain, Bhuvnesh; Vikram, Vinu; Sakstein, Jeremy (2013). "Astrophysical Tests of Modified Gravity: Constraints from Distance Indicators in the Nearby Universe". The Astrophysical Journal. 779 (1): 39. arXiv:1204.6044. Bibcode:2013ApJ...779...39J. doi:10.1088/0004-637X/779/1/39.
↑  Hall, A. M.; Armbruster, H.; Fischbach, E.; Talmadge, C. (1991). "Is the Eötvös experiment sensitive to spin?".  In W.-Y. Pauchy Hwang;  et al. (eds.). Progress in High Energy Physics. New York: Elsevier. pp. 325–339.
↑  S. Dodelson; S. Park (2014). "Nonlocal Gravity and Structure in the Universe". Physical Review D. 90 (4): 043535. arXiv:1310.4329. Bibcode:2014PhRvD..90d3535D. doi:10.1103/PhysRevD.90.043535.
↑  Jaccard,Maggiore,mitsou (2013). "A non-local theory of massive gravity". Physical Review D. 88 (4): 044033. arXiv:1305.3034. Bibcode:2013PhRvD..88d4033J. doi:10.1103/PhysRevD.88.044033.{{cite journal}}:  תחזוקה - ציטוט: multiple names: authors list (link)
↑  Cartlidge, Edwin (2016). "Has a Hungarian physics lab found a fifth force of nature?". Nature. doi:10.1038/nature.2016.19957.
רוברט ד. קפלן

| --- | --- |

צילום מ-2014
 לידה:  23 ביוני 1952 (בן 72) ניו יורק, ארצות הברית 
 מדינה:  ארצות הברית 
 מקום לימודים:  אוניברסיטת קונטיקט 
 שפות היצירה:  אנגלית 
 סוגה:  מסה 
 אתר רשמי
 
רוברט דייוויד קפלן (באנגלית: Robert David Kaplan‏, נולד ב-23 ביוני 1952) הוא עיתונאי ופרשן פוליטי יהודי אמריקאי, מחבר ספרי מסעות ומסות בתחום הגאופוליטיקה.
קפלן משמש אנליסט גאופוליטי בכיר ב"סטרטפור" (Strategic Forecasting, Inc), חברה פרטית העוסקת בהערכות מודיעין בעיקר בעזרת מודיעין ממקורות גלויים ונמצאת באוסטין, טקסס. הוא חבר-חוץ בכיר במרכז למדיניות ביטחון חדשה CNAS הפועל החל משנת 2007 בוושינגטון ועבד מעל 25 שנה ככתב חוץ של המגזין "The Atlantic".
מאמריו פורסמו גם ב"וושינגטון פוסט", "הניו יורק טיימס", ניו ריפבליק, "Foreign Affairs", ‏
"The National Interest" ווול סטריט ג'ורנל. המסות השנויות במחלוקת שלו בנוגע לכוחן של ארצות הברית בעולם עוררו פולמוסים בחוגים האקדמיים, בתקשורת ובחוגי הממשל. כך למשל המאמר שלו "The Coming Anarchy" שפורסם בשנת 1994 ב-The Atlantic Monthly. סוגיה הנדונה תכופות בפרסומיו היא ההתעוררות מחדש של המתחים ההיסטוריים והתרבותיים בעולם אחרי סיום המלחמה הקרה.
בשנת 2009 התמנה קפלן על ידי מזכיר ההגנה של ארצות הברית, רוברט גייטס, לחבר ב"וועד למדיניות ביטחון" (Defense Policy Board), ועד מייעץ פדרלי שליד משרד ההגנה האמריקאי. כיהן בתפקיד זה עד שנת 2011. בשנת 2011 נבחר קפלן על ידי המגזין "Foreign Policy" לאחד ממאת "ההוגים הגלובליים" החשובים בעולם.
שנות ילדותו וצעירותו

רוברט דייוויד קפלן נולד בניו יורק וגדל בשכונה פאר רוקאוויי כבן להורים יהודים: פיליס קואשה ופיליפ אלכסנדר קפלן. אביו, שעבד כנהג משאית בעיתון ניו יורק דיילי ניוז עורר בו מגיל ילדות משיכה לתחום ההיסטוריה.
התקבל לאוניברסיטת קונטיקט עם מלגה כמצטיין בשחייה וסיים שם בשנת 1973 תואר ראשון בשפה והספרות האנגלית. במהלך למודיו ערך את יומון הקמפוס. בשנים 1973–1974 ערך מסעות ברחבי ארצות הגוש הקומוניסטי במזרח אירופה ובחלק מן המזרח התיכון. אחרי שלא התקבל לעבודה בכמה מערכות חדשות בערים הגדולות, בשנים 1975-1974 היה כתב של העיתון "רותלנד דיילי הרלד" במדינת ורמונט. ב-1975 החלה תקופה של 16 שנה בה שהה תקופות ממושכות מחוץ לארצות הברית. במהלכה נסע ברחבי ארצות הים התיכון והעולם הערבי, חי מספר שנים בישראל ושירת שנה בצה"ל. בהמשך חי 9 שנים בפורטוגל ובאתונה ביוון, שם פגש את אשתו לעתיד, מריה קבראל, אזרחית קנדית. הזוג התחתן בשנת 1983 והתיישב בברקשיירס במערב מסצ'וסטס. יש להם בן נשוי, בשם מייקל.
המשך פעילותו > The Coming Anarchy

במסה הזאת "האנרכיה המתקרבת" טען קפלן שהתפוצצות האוכלוסין, תהליך האורבניזציה ואזילת משאבי הטבע גורמים להחלשת השלטון בארצות העולם השלישי. הם כר פורה לאנרכיה העלולה ליצור באזורים מסוימים מצב מלחמה מתמיד העלול לסכן את העולם.
כדוגמה, הוא כותב:
"אפריקה המערבית הפכה לסמל המשבר הדמוגרפי, הסביבתי והחברתי העולמי, שבה אנרכיה פושעת מהווה את הסכנה האסטרטגית האמיתית".
בקובץ המאמרים בעל הכותרת "The Coming Anarchy" הכליל קפלן מסה פוליטית נוספת "?Was Democracy Just A Moment" שבה טוען כי הדמוקרטיה היא מושג מערבי טיפוסי שאינה ניתנת ליצוא אלא לארצות מפותחות שבהן קיים מעמד בינוני משמעותי, מערכת חינוך יעילה, גבולות מדיניים מוגדרים היטב, כלכלה יציבה ושלום חברתי יחסי. באשר לארצות העולם השלישי עדיף להן שלטון אוטוקרטי מתון ונאור, המבטיח אמנם רמה מינימלית של חירויות הפרט. תחת שלטון כזה מדינות אלה עשויות ביום מן הימים להשיג מאחור את ארצות המערב ולעבור בתורן לדמוקרטיה באופן "יעיל". הוא נותן כדוגמה את השגשוג של סינגפור תחת שלטונו האוטוריטרי של לי קואן יו לעומת האלימות הפושה תחת המשטרים הדמוקרטיים בקולומביה, רואנדה או דרום אפריקה. מצד שני, לדבריו, "התקופה הדמוקרטית" במערב אינה אלא זמנית בפרספקטיבה היסטורית ובעתיד קרוב יצוצו משטרים "דמוקרטיים" שבהם השלטון יימצא בפועל בידי אוליגרכיה מורכבת מחברות בינלאומיות, אנשי שדולות ותקשורת - משטרים שלדעתו קיימים כבר בארצות הברית או יפן.
המשך פעילותו > אחרי 11 בספטמבר 2001 - ?Warrior Politics: Why Leadership Demands a Pagan Ethos

(אסטרטגיית הלוחם:מדוע המנהיגות נדרשת לאתיקה פגאנית?)
המחבר טוען, כחסיד של מקיאבלי שהמנהיגים המערביים לא צריכים ליישם בפעילותם הפוליטית את עקרונות "המוסר היהודי-נוצרי", אלא לאמץ "מוסר פגאני" על מנת להתרכז במוסריות התוצאה ולא במוסריות האמצעים הנדרשים להשיג את התוצאה.
המשך פעילותו > Imperial Grunts: The American Military on the Ground

(טוראים אימפריאליים: הצבא האמריקאי בשטח)
מסה שפרסם באוקטובר 2005, הוא דן בה בפעילות הכוחות המיוחדים האמריקאים בקולומביה, הפיליפינים, עיראק ובמונגוליה, אפגניסטן ועיראק.
קפלן מנבא את סוף העידן של המלחמה המבוצעת בעזרת מאסות של חיילים, כמו בעיראק, שבה הדינוזאור שהוא הצבא האמריקאי, צריך להתמודד עם "כוח קל וקטלני של העתיד" - גרילה פארא-צבאית המבוססת על חיל רגלי קל, עם לוחמים מעטים. מצד שני הוא מתרשם לטובה ממה שהוא מכנה תחיית רוח המורשת הצבאית של הקונפדרציה של מדינות אמריקה בקרב הצבא של ארצות הברית בימינו. והוא מסנגר על מדיניות "תירבות" שהפעילו ארצות הברית באזורים מסוימים בעולם, כפי שפעם עשו כדי להגן על גבול ארצות הברית בשנות ה-1800.
המשך פעילותו > Hog Pilots

ספר זהKaplan's book Hog Pilots, Blue Water Grunts: The American Military in the Air, at Sea, and on the Ground, שפורסם ב-2007 בהוצאת רנדום האוס, מוקדש גם כן לסוגיות קשורות לצבא ארצות הברית.
המשך פעילותו > ?How we would fight China

(איך נילחם בסין?) מאמר שפרסם ביוני-2005 ב"אטלנטיק" ושבו הסביר כי מצב מלחמה עתידי, מסוג "המלחמה הקרה" בין ארצות הברית ולסין הוא בלתי נמנע.
ביוני 2006 כתב את When North Korea Falls" מאמר בו סבר כי התמוטטות המשטר בקוריאה הצפונית היא אירוע שיטה את מאזן הכוחות בין המעצמות באסיה לטובת סין.
המשך פעילותו > מלחמת עיראק

יחד עם פריד זקריה מהמגזין "ניוזוויק", קפלן נמנה עם אותם הפרשנים הפוליטיים שתמכו במלחמת עיראק. הוא השתתף בפגישה חשאית עם סגן מזכיר המדינה פול וולפוביץ' שהציג בפני כמה עיתונאים מסמך ממשלתי לטובת הפלישה לעיראק. מאוחר יותר הסיק קפלן את המסקנה כי המלחמה הייתה שגיאה והתחרט על כך שתמך בה.
קפלן ליווה כוחות אמריקאים בעיראק וכתב עבור כתב העת "אטלנטיס" את הכתבה " חמישה ימים בפלוג'ה" על המערכה משנת 2004.
פרסים ואותות כבוד

2004 - פרס התלמידים המצוינים של אוניברסיטת קונטיקט
2009 - הפרס על שם בנג'מין פרנקלין לשירות ציבורי מטעם מכון המחקר למדיניות חוץ (ארצות הברית)
ספרים

Surrender or Starve:The Wars Behind the Famine, 1988,
Soldiers of God:With the Mujahidin in Afghanistan, 1990,
Balkan Ghosts:A Journey Through History, 1993,
The Arabists:The Romance of an American Elite, 1993,
The Ends of the Earth:From Togo to Turkmenistan, from Iran to Cambodia, A Journey to the Frontiers of Anarchy, 1997,
An Empire Wilderness:Travels into America's Future, 1998,
The Coming Anarchy:Shattering the Dreams of the Post Cold War, 2000,
Eastward to Tartary:Travels in the Balkans, the Middle East, and the Caucasus, 2000,
Warrior Politics:Why Leadership Demands a Pagan Ethos, 2001,
Mediterranean Winter:The Pleasures of History and Landscape in Tunisia, Sicily, Dalmatia, and Greece, 2004
Imperial Grunts:The American Military On The Ground, 2005
The Revenge of Geography: What the Map Tells Us About Coming Conflicts and the Battle Against Fate, 2012,
מדיטציה טרנסצנדנטלית

מהרישי מהש יוגי
מדיטציה טרנסצנדנטלית (באנגלית: Transcendental Meditation, בקיצור TM) היא טכניקת מדיטציה אשר הוצגה לראשונה בשנת 1955 על ידי מהרישי מהש יוגי, תלמידו של בראהמנאנדה סאראסוואטי שהיה השאנקארה צ'אריה (המנהיג הרוחני) של צפון הודו בג'יוטיר מאט' בהימלאיה.
מהות המדיטציה הטרנסצנדנטלית

מדיטציה טרנסצנדנטלית היא טכניקה מנטלית (שמתורגלת במחשבה). אין בתרגול כל ריכוז, עיסוק בתכנים והתבוננות בין אם מילולית, גופנית או סביבתית. היא מתורגלת בישיבה נוחה (בכיסא או כורסה) פעמיים ביום במשך 10–20 דקות בכל פעם (לפי הנחיות המורה – בהתאם למצבו של הלומד – למשל, מי שמעל גיל 10 ומתחת לגיל 20 מתרגל את מספר הדקות של גילו).
במדיטציה הטרנסצנדנטלית משתמשים במנטרה, צליל חסר משמעות, שמותאם אישית על ידי מורה מוסמך, למתרגל. על פי העוסקים בתחום מתנסה התודעה במצבים יותר ויותר מעודנים של חשיבה, עד שהיא מגיעה למצב השקט והמעודן ביותר. משם היא עוברת מֵעבר למצב זה, אל מה שמכונה מקור המחשבות. מעבר זה מסביר את שמה: באנגלית to transcend פירושו ״לעבור למֵעבר״, כאשר הכוונה היא להתנסות שהיא מֵעבר לרמה המעודנת ביותר של חשיבה, התנסות ישירה במקור המחשבות, בתודעה טהורה, בהוויה העצמית. כשכל הפעילות המנטלית נרגעת, בשל הקשר בין פעילות מנטלית לפעילות גופנית, במקביל נרגעת פעילות הגוף. הגוף זוכה אז במנוחה עמוקה בהרבה מישיבה בעיניים עצומות ואפילו משינה עמוקה.
היסטוריה

בשנת 1953 שהה מהרישי מהש יוגי, לפי צוואת מורו שמת זה לא מכבר, באשראם של מורו להתבודדות בת שנתיים נוספות בהימלאיה במטרה למצוא צורת מדיטציה פשוטה שכל אחד יוכל ללמוד. ב-1955 החל מהש יוגי ללמד את אוסף הטכניקות אותן קיבל ממורו והוא קבלם מהמורה שלו, שעברו בצורה מקורית משך אלפי שנים, ובשנת 1956, אחרי שבמאמר בעיתונות כונה כך, החל לכנות עצמו בתואר "מהרישי" (מאהא = גדול, רישי = רואה). בשנת 1957, עם סיום האירועים לזכר מורו, הכריז מהרישי על הקמתה הרשמית של תנועת המדיטציה הטרנסצנדנטלית (שנקראה בתחילה "התנועה להתחדשות רוחנית"). כך הגיע בשנת 1958 לאנגליה, ובשנות ה-60 גם לארצות הברית. התעניינותם של חברי להקת הביטלס במדיטציה טרנסצנדנטלית, חלק מהם לטווח קצר, וחלק - לטווח ארוך, הביאה לעלייה דרמטית בפופולריות של השיטה. ב 1973 הוקמה בפיירפילד, איווה שבארצות הברית "האוניברסיטה הבינלאומית מהרישי" ושמה שונה מאוחר יותר ל"האוניברסיטה למינהל מהרישי", וב-2020 שוב חזר השם להיות "אוניברסיטה הבינלאומית מהרישי".
ב 1972 החל מהרישי בהוצאתה לפועל של "תוכניתו העולמית" - הקמת מרכזים לתרגול השיטה בפריסה עולמית, כך שעל כל מיליון איש יוקם מרכז רוחני (בתקופה זו הצריך הדבר כ-3,600 מרכזים רוחניים). כל אחד מהמרכזים נועד להכשיר כאלף מורים על מנת שלכל אלף איש באוכלוסיית העולם יהיה מורה.
בדרום-מזרח איווה שבארצות הברית עיירה מיוחדת (Maharishi Vedic City) - על פי סגנון והנחיות, המבוססים על קוגניציות של חוקי טבע. אלו מתגלמים בצלילים בסנסקריט, אשר הועלו על הכתב ונקראים כתבי הוֶדָא (Veda). וודיק סיטי הוקמה כדי לאפשר לתושביה לחיות בתיאום עם חוקי הטבע, כפי שהציג אותם מהרישי מהש יוגי, כולל תרגול במקום אחד ובאותו זמן של טכניקת המדיטציה הטרנסצנדנטלית וטכניקות מתקדמות, הסידהי, המושתתות עליה. כמו כן הוקמו (באמצע שנות ה-70' של המאה ה-20') מפלגות שמטרתן הייתה לידע את הציבור ביכולת של המדיטציה הטרנסנדנטלית לנטרל סכסוכים ואלימות, (בשם הקבוע "מפלגת חוק הטבע"). על פי נתוני התנועה, עד 2010 מעל ל-7 מיליון איש למדו עד היום את הטכניקה.
השפעות בריאותיות

לא ניתן לקבוע אם למדיטציה טרנסצנדנטלית יש השפעה משמעותית על הבריאות ביחס לטיפולים ושיטות אחרות, שכן חלק ניכר מהמחקר הוא באיכות מתודולוגית ירודה, ובסיכון גבוה להטיה עקב הקשר של חוקרים לארגונים של המדיטציה הטרנסצנדנטלית וגיוס נבדקים עם עמדה חיובית כלפיה.
מחקרי מטא-אנליזה מצביעים על כך שמדיטציה טרנסצנדנטלית יכולה לסייע במקרים של יתר לחץ דם וחרדה. סקירת מחקרים של ספריית קוקרן בשנת 2017 הגיעה למסקנה שבאמצעות הנתונים הקיימים לא ניתן לדעת מהי מידת האפקטיביות של המדיטציה הטרנסצנדנטלית במניעת מחלות לב. הכותבים ציינו שהמחקרים הקיימים היו קטנים ובעלי סיכון להטייה. סקירה נוספת משנת 2018, שבחנה את האפקטיביות של מדיטציה עם מנטרה על בריאות נפשית, הגיעה למסקנות דומות.
לא ברור אם מדיטציה טרנסצנדנטלית עדיפה כשיטה לטיפול במחלות הקשורות ללחץ על פני שיטות אחרות להפחתתו. לדוגמה, מחקר מטא-אנליזה לא מצא הבדל בין מדיטציה לבין יוגה כצורת טיפול לאנשים הסובלים מ-PTSD. מחקר שהשווה בין מדיטציה טרנסצנדנטלית, היפנותרפיה והרפיית שרירים הדרגתית לא מצא הבדל במידת האפקטיביות של סוגי הטיפולים האלה לכאבי ראש בקרב ילדים.
למדיטציה וטיפולים המבוססים על מדיטציה יש גם סיכונים. מאמר סקירה סקר 83 מחקרים על מדיטציה ומצא שהשכיחות של אירועים חריגים במקרים כאלה היה 8.3%. האירועים החריגים השכיחים ביותר היו חרדה (33%), דיכאון (27%), בעיות קוגניטיביות (25%), בעיות במערכת העיכול (11%), והתנהגויות אובדניות (11%). במקרה של אפילפסיה, מדיטציה טרנסצנדנטלית יכולה לסייע אך עלולה גם להזיק. קיימת גם סכנה שמדיטציה תעורר התקף פסיכוטי.
בשנת 2018 התפרסמה במגזין Scientific Report (השייך לכתב העת Nature) מטא-אנליזה אודות מחקרים בפסיכולוגיה שדיווחו על ההשפעות החברתיות החיוביות של מדיטציה זו. הסקירה הזו העלתה תהיות באשר ליכולתה של אותה טכניקה מנטלית לקדם התנהגות חברתית חיובית, ציינה את היעדרה של התייחסות מחקרית להשפעות שליליות אפשריות שלה, ואף הצביעה על כשלים מתודולוגיים רבים שקיימים במחקר המדעי בתחום.
מחקר קליני עם הקצאה אקראית אך ללא סמיות כפולה שנעשה ב-2016 באוניברסיטת מהרישי הבינלאומית (אנ') השווה טיפול בפוסט-טראומה אצל יוצאי צבא באמצעות מדיטציה טרנסצנדנטלית או טיפול בחשיפה ממושכת (קבוצות מחקר) וחינוך בתחום הבריאות (קבוצת ביקורת). המחקר העלה שלאחר 3 חודשים יעילות הטיפול במדיטציה הטרנסצנדנטלית לא הייתה נחותה מהטיפול בחשיפה, ושתיהן היו יעילות יותר מקבוצת הביקורת.
ביקורת

אחת הביקורות המופנות כלפי התנועה, היא שיש לה מאפיינים של דת ואף של כת. חברים לשעבר בתנועה דיווחו שהתנועה היא דת, ושהמהרישי נתפס כ"אל". בנוסף, כלפי המהרישי הופנו טענות בדבר התנהגות מינית לא הולמת באשראם שלו בהודו, אך המתלוננות חזרו בהן בסופו של דבר ולא בוצעו הליכים חוקיים נגד המהרישי. קלייר הופמן גדלה במסגרת משפחתה בתוך תנועת המדיטציה הטרנסצנדטלית. בבגרותה, כעיתונאית, היא כתבה ספר בו היא מספרת על חוויותיה ומתארת את אופי הדת/כת של התנועה. לטענתה, התנועה החלה כהמלצה לתרגול מדיטציה פעמיים ביום, 20 דקות בכל פעם. הארגון ממליץ על קורסים שבחלקם הם יקרים, בתי ספר פרטיים, תוספי מזון ממותגים, ומעבר למגורים בבתים בנויים לפי "אדריכלות ואסטו על פי מהרישי"(אנ').
בשנת 1980 הוקם היישוב הקהילתי בגליל התחתון, הררית, על-ידי גרעין מודטים של מדיטציה טרנסצנדנטלית.
ראו גם

טרנסצנדנטיות
כת#כתות בישראל
עמק בית שאן

ערך זה עוסק במושג גאוגרפי. אם התכוונתם למועצה האזורית שנקראה בעבר בשם זה, ראו .
| --- | --- |

 מידע כללי
 סוג:  עמק 
 מיקום
 מיקום:  ישראל, מחוז הצפון 
 קואורדינטות:  32°28′46″N 35°30′21″E﻿ / ﻿32.4794°N 35.5058°E﻿ / 32.4794; 35.5058
 
  (למפת עמק בית שאן מוגדלת) עמק בית שאן(למפת עמק בית שאן רגילה) עמק בית שאן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק בית שאן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק בית שאןמפת תבליט של בקעת בית שאן וסביבתהמפת תבליט של בקעת בית שאן וסביבתה
 
חפירות בית שאן
עמק בית שאן, המכונה גם בקעת בית שאן, היא בקעה בצפון ארץ ישראל, חלק מבקעת הירדן והיא חלק מהשדרה המזרחית וחלק מהשדרה הכפולה המתוכננת של מדינת ישראל. הבקעה גובלת בצפון בנחל תבור, בצפון-מערב בעמק חרוד (כגבול בין האזורים מקובל קו ניר דוד-שדה נחום), במערב בהר הגלבוע, בדרום בנחל מלחה (ואדי אל-מאליח) בואכה השומרון, או בקעת צרתן, ובמזרח בנהר הירדן בקטע שלמרגלות רכס הגלעד.
היסטוריה

אזור בית שאן מיושב ברציפות מראשית התקופה הכלקוליתית (לפני כ-6,000 שנה) ועד ימינו.
בסוף המאה ה-19 הייתה בקעת בית שאן משופעת בכפרים ערביים (לא היו באזור יישובים יהודיים). העיר בית שאן עצמה הייתה עיר ערבית מבוססת, ששימשה את השלטון העות'מאני כעיר מחוז. כאשר נסללה רכבת העמק על ידי השלטון העות'מאני, היה אחד ממסלוליה העיקריים בקו עפולה – בית שאן.
בזמן המנדט הבריטי הקשו הבריטים על התיישבות יהודים במקום, והראשונים שהחלו את ההתיישבות המחודשת במקום היו נוצרים טמפלרים מהמושבה וילהלמה, שהחלו לעבד חלק מאדמות הבקעה. הם הקימו שלוש חוות: חוות וילנד וקיבלר (כיום בשדה אליהו) וחוות קופ (כיום בטירת צבי). בין החוות הם נטעו שדרה של וושינגטוניה חסונה, הנמצאת במקום עד היום. ב-1938 מכרו את החוות ליהודים.
בסוף 1921, הסכימה ממשלת המנדט להעניק לבדואים של עמק בית-שאן את הבעלות על אדמות הסולטאן עבדול חמיד השני שהוחרמו על ידי ממשלת הטורקים הצעירים. אנשי התנועה הלאומית הפלסטינית החשיבו את המקרה הזה כ"עניין שבו גברו בני הארץ על הציונים", מה שיצר אמון בכוונות הממשלה כלפי האוכלוסייה הערבית, בפרט זו הכפרית.
בדצמבר 1936 התחילה ההתיישבות היהודית בעמק עם הקמת קיבוץ ניר דוד (תל-עמל) במסגרת יישובי "חומה ומגדל", ההתיישבות שהתחילה את תנופת ההתיישבות היהודית בעמק. רוב היישובים הראשונים הוקמו בשיטה זו. בשנות ה-30 וה-40 היוו קיבוצי עמק בית שאן ועמק יזרעאל עוגן כלכלי ליישוב היהודי בארץ ישראל.
היישובים היהודיים בעמק בית שאן סבלו מהתקפות תדירות של פורעים ערבים, וסבלו מאבדות רבות, עד למלחמת העצמאות ב-1948. במלחמה כבשו כוחות ישראלים את בית שאן והכפרים שמסביבה, ותושביהם הערבים נמלטו.
כיום בבקעת בית שאן שתי רשויות מקומיות: העיר בית שאן ומועצה אזורית עמק המעיינות.
מעיינות העמק

העמק מצטיין בשפע המים המצויים בו ולכן המועצה שבו נקראת כיום "עמק המעיינות". בין הידועים הם עין שוקק, עין מודע, נחל הקיבוצים, עינות חוגה (שהפכו לפארק בשם גני חוגה) ונחל עמל (האסי). כמו כן נובע שם מעיין המים החמים המפורסם ה'סחנה'. בעמק נמצא פארק המעיינות ובו שמורות טבע, אתרי תיירות, מעיינות ונחלים.
אזורי הבקעה

בקעת בית שאן היא אחד מאזורי ההתיישבות הראשונים בארץ ישראל. היא מחולקת לאזורים הבאים:
עמק בית שאן המערבי , הכולל את הקיבוצים:
ניר דוד (תל-עמל), נוסד ב־1936 והוא הראשון ליישובי חומה ומגדל.
מסילות, נוסד בשנת 1939.
רשפים.
שלוחות, קיבוץ המשויך לקיבוץ הדתי.
שדה נחום נוסד ב-1937
עמק בית שאן המזרחי , משתרע מהעיר בית שאן עד נהר הירדן. בין יישובי האזור נמנים הקיבוצים הבאים:
נווה איתן, נוסד בב' כסלו תרצ"ט (1939), על שפת נהר הירדן. שמו ניתן לו לפי הפסוק המקראי המתייחס לנהר שלידה: "הִנֵּה כְּאַרְיֵה יַעֲלֶה מִגְּאוֹן הַיַּרְדֵּן, אֶל-נְוֵה אֵיתָן--כִּי-אַרְגִּיעָה אֲרִיצֶנּוּ מֵעָלֶיהָ, וּמִי בָחוּר אֵלֶיהָ אֶפְקֹד: כִּי מִי כָמוֹנִי, וּמִי יֹעִידֶנִּי, וּמִי-זֶה רֹעֶה, אֲשֶׁר יַעֲמֹד לְפָנָי."
מעוז חיים, בו שרידי בית כנסת עתיק.
כפר רופין, הוקם יחד עם נוה איתן. הוא נמצא 250 מטר מתחת לפני הים.
עמק בית שאן הדרומי , מבית שאן דרומה. הוא כולל "גוש" של ארבעה קיבוצים המאורגנים בקיבוץ הדתי וגוש מושבי ביכורה שהוקמו לאחר הקמת המדינה.
טירת צבי, הקיבוץ הדתי הראשון, אשר הוקם בכ"א תמוז תרצ"ז (1937).
שדה אליהו, הוקם בי"ט אייר תרצ"ט (1939), וקרוי על-שם הרב אליהו גוטמכר שאמר: "ביישוב ארץ ישראל - פתיחת שער לגאולה שלמה".
עין הנצי"ב, נוסד בט"ו בשבט תש"ו (1946), ונקרא על שם הרב נפתלי צבי יהודה ברלין.
רחוב, נוסד ב-1951, וקרוי על שם העיר העתיקה רחוב ששכנה בסמיכות לו ושעל שמה נקרא גם תל רחוב הסמוך.
שדי תרומות, נוסד ב-1951, נקרא על שם קינת דוד: ”הָרֵי בַגִּלְבֹּעַ אַל טַל וְאַל מָטָר עֲלֵיכֶם וּשְׂדֵי תְרוּמֹת כִּי שָׁם נִגְעַל מָגֵן גִּבּוֹרִים מָגֵן שָׁאוּל”
רוויה, נוסד ב-1952, נקרא על שם מעיין עין רוויה הסמוך לו.
תל תאומים, נוסד ב-1982 כיישוב קהילתי לבנים ממשיכים לשאר מושבי ביכורה, נקרא על שם תל בעל שתי פסגות הנמצא במרכז היישוב
עמק בית שאן הצפוני , מבית שאן צפונה. על יישובי האזור נמנים:
חמדיה, מקור שמה הוא ביישוב שהיה במקום, ואשר על-שם הסולטאן הטורקי. הקיבוץ הוקם בי"ט אלול תש"ב (1942).
בית יוסף, אחד המושבים היחידים באזור. נוסד בכ"ז ניסן תרצ"ז (1937).
נווה אור, מקור השם הוא ארץ מוצאם של המייסדים, בבל, היא "אור כשדים". הוקם בתש"ט.
גשר, הקיבוץ הוקם ליד גשרי הירדן ב-17 בפברואר תרצ"ט (1939). פרנסתו התבססה על מחצבי גבס שנמצאו בקרבתו. במלחמת העצמאות עמדו מגיני הקיבוץ בפני כוחות הלגיון הערבי והצבא העיראקי שחצו את נהר הירדן ממזרח למערב, מנעו את ניסיון ההבקעה מערבה והביאו לנסיגת התוקפים לגדה המזרחית של נהר הירדן. לאחר המלחמה הוקם הקיבוץ מחדש על גבעת הגמל הסמוכה.
סוגיית המצוות התלויות בארץ

חז"ל דנו בשאלה האם מצוות התלויות בארץ חלות בבקעת בית שאן, כלומר האם הבקעה היא חלק מתחום עולי בבל, התחום בארץ ישראל בו המצוות התלויות בארץ מתחייבות במלואן. 
באולם המבוא של בית הכנסת של העיר רחוב - 6 ק"מ דרומית לעיר, נמצאה כתובת הלכתית ארוכה ברצפת הפסיפס. הכתובת כוללת 365 מילים (כמניין ימות שנת החמה) המחולקים לשמונה סעיפים, אשר ערוכים ב-29 שורות, ובהם טקסטים המופיעים במקורות של תנאים ואמוראים, שנוגעים למצוות התלויות בארץ.
גלריה

עמק בית שאן, 1941
בריכות דגים בעמק בית שאן
עין מגדל
דקלים
גן השלושה
בול קרן קיימת לישראל, עמק בית שאן
לקריאה נוספת

דב ניר, אזור בית שאן, הוצאת הקיבוץ המאוחד, תשרי תשכ"ז
דב ניר, בקעת בית-שאן, הוצאת הקיבוץ המאוחד, 1989
צבי אילן, 78 טיולים במרחבי ישראל, עם עובד - תל אביב, תשל"ז
זאב וילנאי,מדריך הגליל, הוצאת אריאל ירושלים, 1980